Na temelju članaka 26. i 27. Zakona o radu (Narodne novine, broj 93/14., 127/17., 98/19.) i članka 84. Statuta Osnovne škole kralja Zvonimira, Solin, Školski odbor Osnovne škole kralja Zvonimira, Solin, nakon prethodnog savjetovanja sa sindikalnim povjerenikom s ovlastima Radničkog vijeća, na 26. sjednici održanoj dana 16. lipnja 2020. godine donio je

**PRAVILNIK O IZMJENAMA PRAVILNIKA O RADU**

**Članak 1.**

U Pravilniku o radu Osnovne škole kralja Zvonimira, Solin (KLASA: 011-03/19-01/01, URBROJ: 2180/16-05/1-19-4 ) od 23. svibnja 2019. u **članku 13. st. 2 riječi** „Uredu državne uprave u Splitsko- dalmatinskoj županiji“ zamjenjuju se riječima“ upravnom tijelu županije nadležnom za poslove obrazovanja“.

**U stavku 3.** riječi **„**Ureda državne uprave u Splitsko- dalmatinskoj županiji“ zamjenjuju se riječima: „upravnog tijela županije nadležnog za poslove obrazovanja.“

**U stavku 4.** riječi „ Ured državne uprave u Splitsko- dalmatinskoj županiji“ zamjenjuju se riječima: „upravno tijelo županije nadležno za poslove obrazovanja“.

**Članak 2.**

**U članku 14. st. 1 točka 2.** riječi „Ureda državne uprave u Splitsko- dalmatinskoj županiji“ zamjenjuju se riječima: „upravnog tijela županije nadležnog za poslove obrazovanja“.

**Članak 3.**

**U članku 16. nakon stavka 5. dodaje se stavak 6**. i glasi: „ Prije sklapanja ugovora o radu ravnatelj Škole će provjeriti kod nadležnog fakulteta, ustanove odnosno institucije vjerodostojnost diplome, svjedodžbe odnosno druge javne isprave na temelju koje se sklapa ugovor o radu“.

**U članku 16. dodaje se stavak 7**. i glasi: „Ako je zbog žurnosti potrebe obavljanja poslova ugovor o radu sklopljen prije provjere na temelju koje se sklapa ugovor o radu ravnatelj Škole će pokrenuti postupak provjere prema stavku 6. ovoga članka najkasnije u roku od 15 dana od dana sklapanja ugovora o radu“.

**PRIJELAZNE I ZAVRŠNE ODREDBE**

**Članak 4.**

Ovaj Pravilnik o izmjenama Pravilnika o radu stupa na snagu istekom osmog (8.) dana od dana objave na oglasnoj ploči Škole.

KLASA:011-03/20-01/01

URBROJ:2180/16-05-20-02

U Solinu, 16. lipnja 2020.

Predsjednica Školskog odbora:

Marijana Anić

Ovaj Pravilnik o izmjenama Pravilnika o radu objavljen je na oglasnoj ploči Škole dana 18. lipnja 2020. , a stupio je na snagu dana 26. lipnja 2020..

Ravnateljica:

Vedrana Propadalo, prof.